Fatima Ali Fatima Ali (8 Augustus 1989 - 25 Januarie 2019) was 'n Pakistanse-Amerikaanse sjef en media persoonlikheid. Ali is gebore en opgevoed in Pakistan, hoofsaaklik in Karachi en Lahore. Sy was die dogter van Ashtar Ausaf Ali. Sy het van haar pa, ouma, en familie se kok, Qadir, geleer hoe om te kook. Sy het Amerika toe geëmigreer toe sy 18 jaar oud was, sodat sy die Culinary Institute of America kon by woon. Sy het in 2011 gegradueer. Ali het haar kulinêre loopbaan begin as 'n junior sous-sjef by Café Centro in New York Stad. In 2012 het sy 'n episode van Chopped op die Food Network gewen. Sy het haar loopbaan in New York Stad voortgesit en het die jongste uitvoerende sous-sjef geword by Stella 34 Trattoria op Macy's Herald Square, en toe die uitvoerende sous-sjef by La Fonda del Sol. In 2017 was Ali 'n deelnemer op Top Chef: Colorado. Alhoewel sy sewende geplaas is, is sy gekies as die gunsteling van die ondersteuners. Nadat sy op die skou deelgeneem het, is Ali met Ewing se sarkoom gediagnoseer.